ANDREW WOMMACK EVANKELIUMIN ÄÄRELLÄ
SOTA ON OHI, OSA 15/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani, jota kutsun nimellä "Sota on ohi".
Pidän kovasti tästä opetuksesta. Se on vapauttanut minut.
Olen innoissani siitä, koska uskon, että se muuttaa monien elämän.
Aiheesta on saatavana materiaaleja. Tämä on yksi suosikkiaiheistani.
Tämä ei ehkä ole suosituimpien opetusteni joukossa, -
en tosin tiedä miksi. Ehkä se johtuu sarjan nimestä.
Tämä opetus käsittelee hintaa, jonka Jeesus maksoi synneistämme.
Jokaisen olisi tunnettava nämä perustotuudet.
Kuten viimeksi sanoin, jotkin asiat, joista puhun ja erityisesti se, -
että niin menneet, nykyiset kuin tulevat syntimme on anteeksiannettu, -
ovat asioita, joista en ole kuullut kovinkaan monen muun opettavan.
Näistä asioista ei puhuta tarpeeksi usein.
Takaan, että näistä materiaaleista olisi sinulle apua.
Seuraavaksi haluan puhua Roomalaiskirjeen luvusta 5.
Olen puhunut siitä, että Jeesus kantoi puolestamme kaiken Jumalan vihan.
Haluan syventyä erääseen totuuteen, koska monet eivät ymmärrä, -
miten ajattelen tämän asian. He pitävät Jumalaa vihaisena, -
sillä Jumala vihaa syntiä ja haluaa tuomita sen, mutta he ajattelevat, -
että Jumalan luonto on rangaista synnistä. Raamattu ei sano niin.
Jakeen 1. Joh. 4:8 mukaan Jumala on rakkaus.
Se on Hänen luontonsa. Toki Hän on myös pyhä ja oikeudenmukainen, -
mutta rakkaus on Hänen tärkein luonteenpiirteensä.
"niin on Jumala maailmaa rakastanut, että hän antoi ainokaisen Poikansa..."
Jumala on rakkaus, ja toisin kuin monet luulevat, -
Jumala ei kääntynyt ihmisiä vastaan tai alkanut tuomita syntiä -
heti syntiinlankeemuksen jälkeen.
Sanon tämän ensin lyhyesti ja todistan sen sitten Raamatun avulla.
Herra suhtautui ihmiskuntaan armollisesti lähes 2 000 vuotta.
Ennen lain tuloa Jumala ei lukenut ihmisten syntejä heidän viakseen.
Moni väittää vastaan, sillä Aadam ja Eeva karkotettiin heti paratiisista.
Osoitan Raamatun avulla, että se on väärinkäsitys.
Jumalan viha on peräisin laista.
Room. 4:15 "laki saa aikaan vihaa". Se päästää vihan valloilleen.
Ilman rikkomusta ei ole Jumalan vihaa.
Laki asetti vaatimukset, jotka saivat meidät rikkomaan niitä.
Lakia kutsutaan monessa kohtaa Jumalan vihaksi.
Lain kautta Jumala alkoi tuomita syntiä.
Vanhan testamentin lain aikakaudella tapahtui monesti, -
että Jumala oli vihainen ihmisille ja soti heitä vastaan, -
mutta se kaikki johtui laista. Laki annettiin lähes 2 000 vuotta -
syntiinlankeemuksen jälkeen, ja kuten mm. jakeessa Luuk. 16:16 sanotaan, -
se oli voimassa Johannes Kastajaan asti. Kun Jeesus tuli maailmaan, -
Jumala ei enää lukenut heille heidän syntejään, 2. Kor. 5:19.
Nyt uuden liiton aikana vanhan liiton laki on täysin poissa osaltamme.
Se on heikko ja hyödytön, ja se on otettu pois tieltä.
Meillä on aivan uusi liitto, joka perustuu parempiin lupauksiin.
Niinpä laki ei ole voimassa uuden liiton uskovien osalta.
Syntiinlankeemuksesta on kulunut noin 6 000 vuotta, -
mutta ensimmäiset 2 000 vuotta siitä synneistä ei pidetty kirjaa.
Sitten oli noin 2 000 vuoden jakso, jolloin laki oli voimassa juutalaisille.
Kaikki eivät olleet sen alla.
Jos juutalaiset rikkoivat lakia, Jumala luki synnin heille viaksi.
Jeesuksen tultua laki lakkasi olemasta voimassa uuden liiton uskovien osalta.
Jumala tuomitsi ihmisten synnit ja luki ne heitä vastaan -
vain noin kolmanneksen tuosta ajasta. Ikävä kyllä moni uskova ei tiedä tätä.
Monet kristityt uskovat, että Jumala rankaisi Aadamia ja Eevaa heti -
ja että Hän on koko ajan rangaissut ihmisiä synneistä ja tekee niin yhä.
He eivät ymmärrä, että ennen lakia oli 2 000 -vuotinen armon aika -
ja että uuden liiton armo vallitsee nyt. Siksi osoitan nämä asiat Raamatusta.
Room. 5.12 "Sentähden, niinkuin yhden ihmisen kautta -
synti tuli maailmaan, ja synnin kautta kuolema, -
niin kuolema on tullut kaikkien ihmisten osaksi, -
koska kaikki ovat syntiä tehneet".
En keskity tähän, mutta sanon vain, että tämä on radikaali jae.
Synti ja kuolema tulivat siis yhden ihmisen synnin kautta maailmaan, -
ja kuolema on tullut kaikkien osaksi, koska kaikki ovat tehneet syntiä.
Tämän mukaan kuolema tuli siis maailmaan ja ihmiskuntaan -
Aadamin synnin kautta, ei sen kautta, mitä kukin meistä tekee.
Harva ymmärtää tätä. Moni ajattelee, että omat tekomme -
tekevät meistä syntisiä. Raamatun mukaan Aadamista tuli syntinen, -
ja kun hän sai jälkeläisiä, heistä tuli hänen kaltaisiaan, -
ja he syntyivät syntisiksi. Heillä oli syntyjään syntinen luonto.
Ps. 51:7 "minä olen synnissä syntynyt, ja äitini on minut synnissä siittänyt."
Daavid ei tarkoittanut syntyneensä jostakin moraalittomasta suhteesta.
Hän puhui siitä, että jokainen lapsi syntyy synnissä.
Jakeessa Room. 7:9 sanotaan: "Minä elin ennen ilman lakia; -
mutta kun käskysana tuli, niin synti virkosi, ja minä kuolin."
Huomaa, että 'synti' on yksikössä. Se tarkoittaa syntistä luontoa.
Jokaisella maapallolla eläneellä ihmisellä on syntyjään syntinen luonto.
Ainoa poikkeus on Jeesus. Siksi Hänen piti syntyä neitsyestä.
Joulun aikaan siitä puhutaan paljon.
Jotkut pitävät neitseestäsyntymistä vain merkkinä siitä, -
että se todella oli yliluonnollinen tapahtuma, mutta on oleellista, -
että Jeesus syntyi neitsyestä. Jos Hän olisi saanut alkunsa -
normaalista miehen ja naisen välisestä yhteydestä, -
Hänellä olisi ollut syntinen luonto, mutta Hän syntyi neitsyestä.
Sen takia Hän sai ihmisruumiin, mutta Jumala oli Hänen Isänsä.
Hänen suonissaan virtasi Jumalan veri, ja Hän oli synnitön.
Jeesusta lukuun ottamatta jokainen maailmaan syntynyt ihminen -
on luonnostaan syntinen ja syntynyt olemaan erossa Jumalasta.
Se on todella tärkeää ja on erikoista, että useimmat eivät tiedä sitä.
Room. 5:12―13 "Sentähden, niinkuin yhden ihmisen kautta -
synti tuli maailmaan, ja synnin kautta kuolema, niin kuolema on tullut -
kaikkien ihmisten osaksi, koska kaikki ovat syntiä tehneet ―
sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Jae 13 on väkevä jae. Se on tärkeä osa Jumalan ilmoitusta minulle, -
ja moni asia opetuksessani nojaa sen varaan.
Tämä on hienosti sanottu. Laki annettiin Mooseksen kautta.
Siihen kuuluivat kymmenen käskyä ja kaikki muutkin säädökset, -
rituaalit ja seremoniat. Laki annettiin Mooseksen kautta -
noin 2 000 vuotta syntiinlankeemuksen jälkeen.
Koko noiden 2 000 vuoden ajan synti oli maailmassa, -
mutta siellä, missä ei ole lakia, syntiä ei lueta.
Tämä on todella tärkeä asia.
Lukeminen on tässä kirjanpitotermi. Se tarkoittaa tilille kirjaamista.
Luottokortti on hyvä vertauskuva siitä.
Jos käytät luottokorttia, et itse asiassa maksa tavaraa, -
vaan annat luottokorttisi magneettijuovan kautta -
kauppiaalle tiedot, joiden avulla hän voi veloittaa ostoksen tililtäsi.
Et maksa ostosta, vaan antamasi maksutiedot kirjataan ylös.
Kauppias lähettää tiedot luottokortti- yhtiöllesi, joka laittaa sinulle laskun.
Maksat ostoksen vasta, kun olet maksanut luottokorttilaskun.
Jos ostat jotain luottokortilla, hinta vain kirjataan tilillesi.
Synti oli siis maailmassa, mutta sitä ei edes kirjattu tilillemme -
ennen kuin laki tuli.
Tämä on radikaali käsite, koska monet kristityt uskovat, -
että vastakkain ovat pyhä Jumala ja Hänen luomansa ihminen.
Heti, kun ihminen tekee syntiä, hän lankeaa Jumalan tahdosta, -
ja pyhä Jumala vihaa epäpyhää ihmistä. Pyhä Jumala ei halua -
olla missään tekemisissä epäpyhän ihmisen kanssa, -
ja ajaa hänet pois paratiisista ja läsnäolostaan. Ei tässä niin sanota.
Laki tuli maailmaan 2 000 vuotta syntiinlankeemuksen jälkeen.
Sitä ennen Jumala ei lukenut ihmisten syntejä heidän viakseen -
vaan kohteli heitä synnittöminä.
Hän ei torjunut heitä. Tiedän, että monet ajattelevat eri tavalla, -
mutta he ovat väärässä. Raamattu sanoo näin.
Ennen lakia Jumala ei lukenut syntejä ihmisten viaksi.
Se on radikaali ajatus.
Tämä on minulle tärkeää, koska moni pitää Jumalaa ankarana -
ja vihaisena ja ajattelee Hänen rankaisevan meitä joka synnistä.
Eräs mies kertoi minulle kerran kuvittelevansa Jumalan -
vihaiseksi pitkäpartaiseksi mieheksi, joka nojasi kaiteeseen taivaassa -
salamanisku kädessään odottaen, että hän tekisi jotain väärää.
Sinulla voi olla erilainen käsitys, mutta useimmat pitävät Jumalaa -
ankarana ja vihaisena Jumalana, joka rankaisee ihmisiä vihalla, -
sairaudella ja kuolemalla heti, kun he tekevät jotain väärin.
Monet kuvittelevat Jumalan tällaiseksi ja ajattelevat, -
että Hän heitti Aadamin ja Eevan luotaan heti, kun he lankesivat.
Tässä jakeessa ei sanota niin, eikä myöskään 1. Mooseksen kirjassa.
Tässä sanotaan, ettei Jumala lukenut syntejämme viaksemme -
eikä pitänyt niistä kirjaa ennen lain tuloa.
Osoitan tämän 1. Mooseksen kirjasta. Syntiinlankeemus on luvussa 3.
Lankeemus kuvataan jakeissa 1―6. Jakeesta 7 alkaen kerrotaan, -
että ihmisten silmät avautuivat ja he tiesivät olevansa alasti.
He pakenivat Jumalaa peläten, että Jumala rankaisisi heitä.
He aavistivat, etteivät olleet arvollisia pyhän Jumalan läsnäoloon.
Jumala tuli heidän luokseen ja sanoi jakeessa 1. Moos. 3:22 -
"Ja Herra Jumala sanoi: 'Katso, ihminen on tullut -
sellaiseksi kuin joku meistä, niin että hän tietää hyvän ja pahan.
Kun ei hän nyt vain ojentaisi kättänsä ja ottaisi myös elämän puusta -
ja söisi ja eläisi iankaikkisesti!'
Niin Herra Jumala ajoi hänet pois Eedenin paratiisista -
viljelemään maata, josta hän oli otettu.
Ja hän karkoitti ihmisen ja asetti Eedenin paratiisin itäpuolelle kerubit
ynnä välkkyvän, leimuavan miekan vartioitsemaan elämän puun tietä."
Useimmat ymmärtävät tämän niin, että Jumala suuttui ihmiselle, -
mutta se on vastoin jaetta Room. 5:13, jonka mukaan -
Jumala ei lukenut syntejä ihmisiä vastaan ennen lain tuloa.
Miten tämän voisi lukea muuten kuin niin, että Jumala rankaisi ihmisiä -
ja ajoi heidät luotaan? Minäpä kerron.
Huomaa Jumalan sanovan, että ihmisestä on tullut kuin yksi heistä, -
niin että hän tietää hyvän ja pahan. Hän voisi syödä elämän puusta -
ja elää ikuisesti. Sen takia Jumala karkotti ihmisen paratiisista.
Jakeessa 23 ei sanota, että Herra olisi ajanut ihmiset paratiisista, -
koska Hän oli vihainen heille eikä halunnut olla heidän kanssaan.
Seuraavassa luvussa huomaamme, että Jumala puhui ihmisille -
ja oli heidän kanssaan tämän jälkeenkin.
Hän ei siis torjunut heitä, niin kuin perinteisesti on oletettu.
Jumala ei ajanut ihmisiä paratiisista päästäkseen heistä eroon, -
sillä Hän puhui heille ja vaelsi heidän kanssaan vielä luvussa 4.
Hän teki sen, jotta ihminen ei olisi syönyt elämän puusta -
ja elänyt ikuisesti. Monen mielestä tämä kuulostaa rangaistukselta.
Jumala ei halunnut, että eläisimme ikuisesti, vaan että kuolisimme.
Hän oli jo sanonut Aadamille jakeessa 1. Moos. 2:16: -
"Syö vapaasti kaikista muista paratiisin puista, -
mutta hyvän- ja pahantiedon puusta älä syö, sillä sinä päivänä, -
jona sinä siitä syöt, pitää sinun kuolemalla kuoleman".
Kuolema oli kuitenkin hengellinen.
"...sinä päivänä, jona sinä siitä syöt, pitää sinun kuolemalla kuoleman".
He eivät kuolleet fyysisesti tuona päivänä.
Jakeen 1. Moos. 5:5 mukaan Aadam eli 530-vuotiaaksi.
Hän ei kuollut tuona päivänä fyysisesti, vaan hengellisesti.
Hänet erotettiin Jumalasta. Jumala puhalsi ihmiseen Henkensä.
Ihmisen sisällä oli siis Jumalan Henki, -
joka oli pyhä ja puhdas, aivan kuin Jumala itse.
Kun ihminen lankesi syntiin, tuo henki kuoli.
Se ei lakannut toimimasta, sillä VT:ssä puhutaan ihmisen hengestä.
Uudessa testamentissa, jakeessa Room. 6:6 puhutaan -
vanhasta ihmisestämme, joka tarkoittaa tuota kuollutta henkeä.
Raamatussa kuolema tarkoittaa erilleen joutumista.
Ihmisen henki oli ollut yhtä Jumalan kanssa, ja nyt se erotettiin Hänestä, -
ja se alkoi toimia Hänestä riippumatta. Jakeessa Ef. 2:3 sanotaankin, -
että me olimme luonnostamme vihan lapsia niin kuin muutkin.
Ennen syntiinlankeemusta ihmisen henki oli siis yhtä Jumalan kanssa, -
mutta synti erotti meidät Jumalasta, ja meistä tuli paholaisen lapsia.
Olimme luonnostamme vihan lapsia.
Ihmisen sisällä oleva henki toimi yhä, mutta se toimi erillään Jumalasta.
Sitä kuolema tarkoittaa. Kun ihmiset kuolevat, he eivät lakkaa olemasta.
Ihmiset puhuvat kuolleista kuin he olisivat lakanneet olemasta, -
mutta Raamattu ilmoittaa, ettei kuolema tarkoita sitä.
Kuolemassa henkemme ja sielumme erkanevat ruumiistamme.
Jaak. 2:26 "Sillä niinkuin ruumis ilman henkeä on kuollut, -
niin myös usko ilman tekoja on kuollut."
Tästä näemme, että kuolema on sitä, että henki erkanee ruumiista.
Olisi oikeampaa puhua erkanemisesta kuin kuolemasta.
Aadam siis kuoli hengellisesti, ja hänen henkensä erkani Jumalasta.
Hänen ruumiinsa jatkoi elämää turmeltuneessa maailmassa.
En tiedä, mikä bakteerien, virusten ja sienien alkuperäinen tarkoitus oli.
Jumala loi alun perin koko eläinkunnan kasvissyöjiksi, -
mutta syntiinlankeemuksen aiheuttaman turmeluksen jälkeen -
eläimet alkoivat syödä toisiaan, ja moni asia meni pieleen.
Jostain syystä sairaudet, bakteerit ja virukset -
alkoivat tunkeutua ihmiskehoon. Paratiisissa oli elämän puu.
Jos Jumala ei olisi erottanut ihmisiä siitä, -
he olisivat voineet elää ikuisesti fyysisessä ruumiissaan, -
mutta hengellisesti erossa Jumalasta. Se ei ollut hyvä asia.
En ehdi tänään selittää tätä kunnolla ja tiedän, -
että tämä voi kuulostaa oudolta, mutta langenneelle ihmiselle -
kuolema on parempi vaihtoehto kuin ikuinen elämä turmeluksen tilassa.
Kaikki eivät näe asiaa niin, mutta niin se vain on.
Näin elokuvan Tuck Everlasting.
En suosittele tai vastusta sitä, mutta se sai minut ajattelemaan.
Se kertoi perheestä, joka joi ikuisen elämän tuovaa vettä.
He eivät voineet kuolla, ja se oli heistä kamalaa.
He elivät pidempään kuin ystävänsä ja sukulaisensa.
Tuck sanoi, että he olivat kuin kiviä. He vain olivat, eivät eläneet.
He eivät kokeneet elämän vaiheita, ja se muutti heidän näkökulmaansa.
Elokuvassa oli myös paha tyyppi, joka yritti saada tuota vettä.
Jos sydämeltään noin paha ihminen olisi saanut tuota vettä, -
hän olisi voinut tehdä todella paljon pahaa.
Oli armollista, että hän kuoli.
Jos asioita ajattelee tästä näkökulmasta, millaista olisi, -
jos Hitler, Tšingis-kaani, kaikki faaraot ja muut pahat hallitsijat, -
kaikki raiskaajat ja murhaajat eivät kuolisi, vaan paha vain jatkuisi?
Entä jos Sodoman ja Gomorran pahuus olisi yhä keskellämme?
Olemme menossa siihen suuntaan, mutta tilanne ei vielä ole niin paha.
Mitä jos Sodoman ja Gomorran syntisiä ei olisi koskaan hillitty?
On mahdoton kuvitella, millainen maailma olisi silloin, -
mutta kuolema on parempi asia kuin ikuinen elämä syntisessä tilassa.
Entä ihmiset, jotka ovat olleet syntymästään asti vammaisia?
Tai liikuntavammaiset tai ne, jotka kärsivät ALS-taudista -
eivätkä kykene liikkumaan, vaan makaavat vain sängyssä?
Entä jos he eläisivät ikuisesti voimatta koskaan parantua?
Sille, joka ottaa Jeesuksen vastaan ja saa lupauksen uudesta ruumiista, -
kuolema ei ole kovin paha asia. Se on parempi kuin ikuinen elämä -
tässä langenneessa maailmassa. Meille on luvattu jotain parempaa.
Kaikki eivät ajattele näin, mutta minusta Raamattu sanoo niin.
Kun Jumala ajoi ihmiset paratiisista, Hän ei erottanut heitä itsestään -
vaan puusta, joka olisi antanut heille ikuisen elämän turmeluksen tilassa, -
sillä Hänellä oli parempi suunnitelma.
Olit niin epätoivoinen...
―Eräänä iltana itkin -
ja menin ulos köysi mukanani. Puut näyttivät todella korkeilta.
Ajattelin, etten jaksanut enää, mutta tiesin, että jos tekisin sen, -
en koskaan tulisi näkemään Jumalaa. Minun oli pakko jaksaa.
ARMON KOHTAAMISIA
TOSITARINOITA JUMALAN IHMEELLISESTÄ ARMOSTA
Nimeni on Caroline. Kasvoin eräässä seurakunnassa, -
joka oli lakihenkinen lahko. Siellä oli paljon sääntöjä.
En koskaan kyseenalaistanut mitään, mitä meille opetettiin.
Lahkon johtaja sanoi, että Jumala puhui vain hänelle.
Erityisesti naisten tuli olla hiljaa, mutta kuulin Jumalan äänen.
CAROLINE SAI VELJELTÄÄN ANDREWIN OPETUKSIA.
Ajattelet, ettei Jumala toimi kauttasi, ellet tee kaikkea oikein.
Kaikki, mitä tarvitset ja haluat, tulee Jeesuksen armon kautta, -
ei omien ansioidesi vuoksi.
Jumalan armo ja voima sekä Jeesuksen veri -
ovat muuttaneet minut sisältä käsin. Kyse on armosta ja rakkaudesta, -
ei suorituksesta. Jumala rakastaa sinua ilman ehtoja!
Jes. 60:1 "Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi."
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan neljännessä osassa verrataan toisiinsa uutta ja vanhaa.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Suomennos: Anni Lähteenmäki